**Farské oznamy**

**Dvadsiata tretia nedeľa v cezročnom období – rok C (7. 9. 2025)**

|  |  |  |
| --- | --- | --- |
| Pondelok | Narodenie prebl. Panny Márie, sviatok | 17.30 |
| Utorok |  | 7.00 |
| Streda |  | 17.30 |
| Štvrtok |  | 7.00 |
| Piatok | Najsvätejšieho mena Mária | 17.00 |
| Sobota |  | 18.00 Oblazov |
| Nedeľa | Dvadsiata štvrtá nedeľa v cezročnom období | 8.00 a 10.30 |

Dnes slávime v našej farnosti titul farského kostola Narodenie Panny Márie – Kráľovnej anjelov. Chcem sa poďakovať všetkým, ktorí prispeli k jej dôstojnému sláveniu – dôstojnému otcovi Ivanovi Špánikovi, že prišiel pozrieť a povzbudiť svoje ovečky, ďalej (p. kostolníčke, organistke, nášmu zboru, miništrantom, lektorom, kvetinárkam, vedeniu obce na čele s p. starostom i všetkým, ktorých práca je skrytá, ale rovnako dôležitá). Dnes pri návšteve kostola možno získať plnomocné odpustky a o 14.30 sa pomodlíme v kostole litánie k Panne Márii. Po sv. omši bude hodová ofera. V obci bude prebiehať kultúrny program. Srdečne vás pozývam prežiť tento deň v Božej milosti.

Po prvom úspešnom kurze Alfy pre dospelých, plánujem robiť druhý kurz na prelome jesene a zimy. Prosím, aby ste si nad tým porozmýšľali, možno sa popýtali tých čo boli a budem rád, keď to skúsite. Je to séria stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.

V nedeľu 21.9. vás pozývam na sv. omšu o 10.30 a po nej na farský dvor. Budeme podávať dobrý guľáš, pivko, kofolu všetko v réžii farského úradu ako poďakovanie za vašu podporu a pomoc Cirkvi, aj za námahu pri rekonštrukcii kostola. Pre deti bude pripravená skákacia loď, cukrová vata...Budem rád, keď prijmete toto pozvanie na náš **farský** **deň** ako príležitosť spoločne stráviť pekný čas a učiť sa byť si bližší. Gazdinky nemusia variť, ale poprosím ich tak ako minulý rok upiecť nejaký koláčik ku káve, bude nám sladšie. Ďakujem za finančnú i materiálnu podporu tohto dňa.

Vzadu na stolíku si môžete zakúpiť časopis Naša žilinská diecéza za 1,5 eur alebo si ho zobrať na prečítanie. Okrem iného sa v ňom opisuje veľmi pekná skúsenosť manželského páru.

V piatok po sv. omši o 18.15 pozývam deti a mládež zahrať sa na farský dvor.

Chcem sa poďakovať za vaše modlitby, finančnú podporu našej farnosti, brigádu na prístrešku i okolo kostola. Na budúci týždeň prosím o upratovanie skupinu č.1. Dávam do pozornosti seriál The Chosen na televízii Lux v nedeľu večer, začína 4.séria. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.